2023 6 12
LT
Europos Sąjungos oficialusis leidinys
C 204/5
Pagal siūlomą sistemą kolegijos nuomonėse, be pritarimo ar nepritarimo tam tikriems priežiūros sprendimams, taip pat gali būti nurodytos sąlygos ir pateiktos rekomendacijos, kurios, kolegijos nuomone, yra reikalingos siekiant sumažinti bet kokius PSŠ rizikos valdymo trūkumus (7).
ECB palankiai vertina siūlomą reglamentą, nes pagal jį kolegijos nariams suteikiama galimybė nurodyti, kuo remdamiesi jie balsuoja, ir atkreipti dėmesį į likusius susirūpinimą keliančius klausimus.
Siekiant balsavimo procesą sustiprinti dar labiau, kolegijos nariai taip pat turėtų būti skatinami, kai balsuoja per kolegijos nuomonės priėmimo procedūrą, pagrįsti savo balsą, kad PSŠ kompetentinga institucija gautų išsamesnę informaciją apie įvairų kolegijos narių požiūrius, kuriais remiantis priimta kolegijos nuomonė.
Galiausiai pažymėtina, kad ECB pritaria pasiūlymui dėl PSŠ kompetentingos institucijos įpareigojimo savo sprendime išsamiai paaiškinti visas nukrypimo nuo kolegijos nuomonės priežastis (8).
ECB mano, kad šios siūlomos priemonės sustiprins nuolatinį kolegijos dalyvavimą ir padės užtikrinti, kad per PSŠ priežiūros procesą būtų palaikomas veiksmingas bendradarbiavimas su visomis atitinkamomis institucijomis ir pasinaudojama jų įžvalgomis.
ECB pritaria siūlomo reglamento nuostatai, kad kolegijos nariai turėtų labiau prisidėti prie metinės peržiūros proceso vykdymo, ir siūlo, kad šis indėlis neapsiribotų vien metinės peržiūros dažnumo ir išsamumo nustatymu, bet apimtų ir materialinius per tą peržiūrą nagrinėjamus priežiūros aspektus.
1.1.2.
Bendradarbiavimas jungtinėse priežiūros grupėse (JPG)
ECB visiškai pritaria pasiūlyme išreikštam ketinimui įtraukti JPG į leidimą gavusių ES PSŠ priežiūrą.
Aktyvesnis kolegijos narių įtraukimas į nuolatinės priežiūros procesą, ypač į neprieštaravimo procedūrų taikymo peržiūrą, patikrinimus vietoje ir metinės peržiūros procesą, padės sustiprinti priežiūrą Sąjungos lygmeniu.
Tai padės kolegijos nariams visiems drauge nuodugniau suprasti pagrindinius pokyčius, darančius poveikį PSŠ rizikoms ir jų valdymui, ir taip didinti PSŠ kompetentingų institucijų ir kolegijos narių dialogo veiksmingumą ir efektyvumą visoje Sąjungoje.
Tai taip pat leis sutelkti PSŠ kompetentingų institucijų ir kolegijų išteklius, o tai dar labiau padės didinti ES PSŠ priežiūros išlaidų veiksmingumą tiek nacionalinių kompetentingų institucijų, tiek kolegijos narių labui.
Tačiau ECB nemano, kad šiuo tikslu reikia įsteigti naują priežiūros įstaigą, nes dėl to institucijų sistema gali tapti sudėtingesnė.
Kad būtų užtikrintas proporcingumas, ECB siūlo naudotis esama bendradarbiavimo kolegijos struktūroje sistema.
ECB taip pat siūlo numatytas JPG užduotis pavesti vykdyti kolegijai kaip jungtinę priežiūros veiklą, kurioje kolegijos nariai dalyvautų savanoriškai, pagal nevertimo ir nedraudimo principą.
Jei nė vienas kolegijos narys nepareiškia noro savanoriškai dalyvauti jungtinėje priežiūros veikloje kartu su kompetentinga institucija, kompetentinga institucija šią užduotį atlieka viena.
Tam, kad jungtinė priežiūros veikla būtų integruota į esamus kolegijos procesus, ECB siūlo į PSŠ kompetentingų institucijų metinės peržiūros proceso ataskaitą (9) įtraukti papildomą elementą – per ateinantį metinės peržiūros laikotarpį numatomos vykdyti jungtinės priežiūros veiklos planą.
Greta siūlomame reglamente numatytų JPG užduočių ECB taip pat siūlo įtraukti jungtinę priežiūros veiklą, kurią sudarytų įžvalgų teikimas per neprieštaravimo procedūrą, per kurią tvirtinami PSŠ garantinių įmokų modelių pakeitimai, ir per ES PSŠ kompetentingos institucijos atliekamą metinę peržiūrą ir vertinimą (10).
Jungtinė priežiūros veikla taip pat turėtų apimti galimą dokumentų analizę, kuri būtų papildoma priemonė ir taikoma, kai bendradarbiaujant būtų vertinamos PSŠ rizikos ir jų valdymo procedūros.
Tam, kad visos institucijos, įskaitant kolegiją, galėtų veiksmingai dalyvauti neprieštaravimo procedūrose, ECB siūlo pratęsti atitinkamą vertinimo terminą (žr. toliau 3.2 dalį).
(7) (8) (9) (10)
Žr. siūlomo reglamento 1 straipsnio 12 punktą, kuriuo į ERIR įterpiamas naujas 17b straipsnio 2 dalies c punktas.
Žr. siūlomo reglamento 1 straipsnio 12 punktą, kuriuo į ERIR įterpiama nauja 17b straipsnio 3 dalis.
Žr. siūlomo reglamento 1 straipsnio 16 punktą.
Žr. siūlomo reglamento 1 straipsnio 16 punktą, kuriuo keičiamas ERIR 21 straipsnis.